UDHËZIM
Nr. 3, datë 22.12.2021

PËR RAPORTIMIN E VEPRIMEVE TË KËMBIMEVE VALUTORE 

Në bazë dhe për zbatim të nenit 43, shkronja “c”, dhe nenit 65, të ligjit nr. 8269, datë 23.12.1997, “Për Bankën e Shqipërisë”, të ndryshuar; me propozim të Departamentit të Operacioneve Monetare, Këshilli Mbikëqyrës i Bankës së Shqipërisë


UDHËZON:

Neni 1
Qëllimi dhe subjektet 

1. Qëllimi i këtij udhëzimi është përcaktimi i mënyrave, i formave të raportimit, si dhe i formularëve që duhet të dorëzojnë subjektet e këtij udhëzimi për veprimet e kryera të këmbimeve valutore.
2. Subjekte raportuese të këtij udhëzimi janë bankat, zyrat e këmbimit valutor dhe subjektet financiare jobanka të licencuara nga Banka e Shqipërisë për ushtrimin e aktivitetit të këmbimit valutor.

Neni 2
Përkufizime

Për qëllime të këtij udhëzimi, termat e mëposhtëm kanë këto kuptime:
a) “veprime të këmbimeve valutore” janë veprimet spot, forward dhe swap; 
b) “spot” janë veprime të këmbimeve valutore, sipas përcaktimit të rregullores së Bankës së Shqipërisë, “Mbi procedurat e ndërhyrjes së Bankës së Shqipërisë në tregun e brendshëm të këmbimeve valutore”;
c) “forward” janë veprime të këmbimeve valutore, sipas përcaktimit të rregullores së Bankës së Shqipërisë, “Mbi procedurat e ndërhyrjes së Bankës së Shqipërisë në tregun e brendshëm të këmbimeve valutore”; 
d) “swap” janë veprime të këmbimeve valutore, sipas përcaktimit të rregullores së Bankës së Shqipërisë, “Mbi procedurat e ndërhyrjes së Bankës së Shqipërisë në tregun e brendshëm të këmbimeve valutore”.

Neni 3
Raportimet e veprimeve të këmbimeve valutore dhe raportimet e pozicioneve valutore

1. Bankat duhet të raportojnë me frekuencë ditore të gjitha veprimet e këmbimeve valutore të çdo monedhe të huaj kundrejt Lekut, përfshirë veprimet me arin, sipas ndarjes spot, forward apo swap, brenda orës 17:00 të ditës në të cilën është lidhur marrëveshja, duke specifikuar monedhën e huaj, shumën dhe kursin e këmbimit. Veprimet e kryera pas kësaj ore dhe pozicioni valutor në çdo monedhë të huaj duhet të raportohen deri në orën 09:00 të ditës pasardhëse të punës.
2. Raportimi i veprimeve forward dhe swap duhet të bëhet në ditën e lidhjes së marrëveshjes dhe duhet të përfshijë kursin spot, pikët forward ose swap dhe datën e maturimit. Efekti i veprimeve forward dhe swap duhet të reflektohet në pozicionin valutor të bankave në ditën e lidhjes së marrëveshjes.
3. Zyrat e këmbimit valutor dhe subjektet financiare jobanka duhet të raportojnë me frekuencë ditore të gjitha veprimet e këmbimeve valutore të çdo monedhe të huaj kundrejt lekut, sipas ndarjes spot, forward apo swap, brenda orës 12:00 të ditës pasardhëse të punës në të cilën është lidhur marrëveshja. Raportimi duhet të përmbajë monedhën e huaj, shumën dhe kursin e këmbimit. 
4. Zyrat e këmbimit valutor dhe subjektet financiare jobanka duhet të raportojnë me frekuencë javore pozicionin valutor në çdo monedhë të huaj, në ditën pasardhëse të punës për javën e mbyllur ditën e premte. Në këtë raportim duhet të përfshihen, të identifikuara më vete, edhe veprimet që mund të jenë kryer gjatë ditës së shtunë dhe të diel.

Neni 4
Mënyrat e raportimit të veprimeve të këmbimeve valutore

1. Veprimet që kryejnë subjektet e këtij udhëzimi midis njëri-tjetrit duhet të specifikohen individualisht në datën e lidhjes së marrëveshjes. Raportimi i këtyre veprimeve duhet të përmbajë emrin e subjektit me të cilin është kryer veprimi, llojin e veprimit (spot, forward apo swap), monedhën e huaj, shumën dhe kursin e këmbimit.
2. Çdo veprim i kryer nga një nga subjektet e këtij udhëzimi me një klient që është person juridik ose person fizik tregtar dhe që është në vlerën minimalisht 50.000 euro ose në ekuivalentin e kësaj shume, duhet të raportohet duke specifikuar emrin e klientit, monedhën e huaj, shumën dhe kursin e këmbimit.
3. Nëse shuma totale e veprimeve të kryera brenda një dite, nga një nga subjektet e këtij udhëzimi me një klient që është person juridik ose person fizik tregtar, është në vlerën minimalisht 50.000 euro ose në ekuivalentin e kësaj shume, atëherë këto veprime duhet të raportohen individualisht, duke specifikuar emrin e klientit dhe kurset përkatëse. 
4. Në rastin e veprimeve të këmbimeve valutore të kryera nga klientë që janë persona fizikë, subjektet e këtij udhëzimi duhet të raportojnë:
a) çdo veprim të kryer nga një klient i vetëm në vlerën minimalisht 50.000 euro ose në ekuivalentin e kësaj shume, por pa specifikuar emrin; 
b) shumën totale të veprimeve të kryera brenda një dite me një klient, nëse është minimalisht 50,000 euro ose në ekuivalentin e kësaj shume, por pa specifikuar emrin.
5. Të gjitha veprimet e këmbimeve valutore të tjera që janë nën vlerën 50.000 euro ose nën ekuivalentin e kësaj shume, duhet të raportohen të agreguara si një shumë e vetme totale për secilën monedhë të huaj, së bashku me kursin mesatar të ponderuar të këtyre veprimeve ndaj lekut.

Neni 5
Formularët e raportimit

1. Raportimi ditor i veprimeve të këmbimeve valutore spot valutë – lekë bëhet, sipas formularit 1, bashkëlidhur këtij udhëzimi.
2. Raportimi i pozicionit valutor ditor/javor bëhet sipas formularit 2, bashkëlidhur këtij udhëzimi.
3. Raportimi ditor i veprimeve të këmbimeve valutore forward/swap valutë – lekë bëhet sipas formularit 3, bashkëlidhur këtij udhëzimi.
4. Raportimet përcillen të paktën në njërën nga mënyrat vijuese: nëpërmjet email-it, korrespondencës zyrtare të protokolluar, sistemit ERRS ose platformës Refinitiv FX Trading.

Neni 6
Dokumente shoqëruese të raportimit

1. Banka e Shqipërisë, në rast se e vlerëson të arsyeshme, mund t’u kërkojë subjekteve të këtij udhëzimi të dorëzojnë dokumente shoqëruese, krahas raportimit sipas formularëve përkatës.
2. Departamenti i Operacioneve Monetare në Bankën e Shqipërisë ka të drejtë të kontaktojë me subjektet e këtij udhëzimi për t’iu kërkuar informacion shtesë për veprimet e kryera prej tyre, si p.sh. natyrën e veprimit, orën e lidhjes së marrëveshjes etj. 

Neni 7
Të fundit

1. Me zbatimin e këtij udhëzimi ngarkohen Departamenti i Operacioneve Monetare, Departamenti i Statistikave Financiare, Departamenti i Mbikëqyrjes në Bankën e Shqipërisë, si dhe bankat, zyrat e këmbimit valutor dhe subjektet financiare jobanka të licencuar nga Banka e Shqipërisë për ushtrimin e aktivitetit të këmbimit valutor.
2. Me hyrjen në fuqi të këtij udhëzimi, shfuqizohet vendimi i Këshillit Mbikëqyrës të Bankës së Shqipërisë nr. 68, datë 27.11.2012, për miratimin e udhëzimit, “Për raportimin e veprimeve të këmbimeve valutore”.

Neni 8
Hyrja në fuqi

Ky udhëzim hyn në fuqi më datë 1 janar 2022 dhe botohet në Fletoren Zyrtare.

KRYETARI I KËSHILLIT MBIKËQYRËS
 Gent Sejko 
 








 



	Formulari 1

Raportimi ditor i veprimeve valutore spot valutë – lekë





	


1. Klienti
	Lloji i transaksionit
	Emri nëse është veprim > 50.000 EUR (përjashtuar individët)

	Monedha
	Shuma e blerë
	Kursi
	Monedha
	Shuma e shitur
	Kursi

	Individ
	
	
	
	
	
	
	
	

	................
	
	
	
	
	
	
	
	

	Biznes
	
	
	
	
	
	
	
	

	................
	
	
	
	
	
	
	
	

	Kompani/institucion shtetëror
	
	
	
	
	
	
	
	

	................
	
	
	
	
	
	
	
	

	Banka e Shqipërisë
	
	
	
	
	
	
	
	

	................
	
	
	
	
	
	
	
	

	Bankë
	
	
	
	
	
	
	
	

	................
	
	
	
	
	
	
	
	

	Zyrë këmbimi valutor
	
	
	
	
	
	
	
	

	................
	
	
	
	
	
	
	
	

	Subjekt financiar jobankë
	
	
	
	
	
	
	
	

	................
	
	
	
	
	
	
	
	

	2. Veprime të brendshme
	
	
	
	
	
	
	
	

	Provigjone
	
	
	
	
	
	
	
	

	................
	
	
	
	
	
	
	
	

	Write off
	
	
	
	
	
	
	
	

	................
	
	
	
	
	
	
	
	

	Konvertime kredie
	
	
	
	
	
	
	
	

	................
	
	
	
	
	
	
	
	

	Konvertim kapitali
	
	
	
	
	
	
	
	

	................
	
	
	
	
	
	
	
	

	Veprime finance
	
	
	
	
	
	
	
	

	..................
	
	
	
	
	
	
	
	

	3. Të tjera
	
	
	
	
	
	
	
	

	..................
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	



	Formulari 2
Raportimi ditor/javor i pozicionit valutor




	Monedha
	Shuma në blerje
	Shuma në shitje

	Formulari 3
Raportimi ditor i veprimeve valutore forward/swap valutë - lekë



	Klienti
	Lloji i transaksionit
	Emri nëse është veprim >= 50.000 EUR (përjashtuar individët)

	Monedha
	Shuma e blerë
	Kursi spot
	Pikët forward/swap
	Data e maturimit
	Monedha
	Shuma e shitur
	Kursi spot
	Pikët forward/swap

	Individ
	
	
	
	
	
	
	
	
	
	
	

	.........
	
	
	
	
	
	
	
	
	
	
	

	Biznes
	
	
	
	
	
	
	
	
	
	
	

	.........
	
	
	
	
	
	
	
	
	
	
	

	Kompani/Institucion shtetëror
	
	
	
	
	
	
	
	
	
	
	

	.........
	
	
	
	
	
	
	
	
	
	
	

	Banka e Shqipërisë
	
	
	
	
	
	
	
	
	
	
	

	.............
	
	
	
	
	
	
	
	
	
	
	

	Bankë
	
	
	
	
	
	
	
	
	
	
	

	.........
	
	
	
	
	
	
	
	
	
	
	

	Zyrë këmbimi valutor
	
	
	
	
	
	
	
	
	
	
	

	.........
	
	
	
	
	
	
	
	
	
	
	

	Subjekt financiar jobankë
	
	
	
	
	
	
	
	
	
	
	

	.............
	
	
	
	
	
	
	
	
	
	
	

	Të tjera
	
	
	
	
	
	
	
	
	
	
	




